एसियाडलाई बक्सिङको छनोट
एसियाडका लागि भइरहेको बक्सिङ छनोट प्रतियोगिताअन्तर्गत बुधबार महिला ५० केजी तौलको फाइनलमा वाग्मतीकी अस्मिता दुवालले लुम्बिनीकी माया केसीलाई ४ः३ अंकले पराजित गरिन् ।
काठमाडौँ — एसियाडका लागि भइरहेको बक्सिङ छनोट प्रतियोगिताअन्तर्गत बुधबार महिला ५० केजी तौलको फाइनलमा वाग्मतीकी अस्मिता दुवालले लुम्बिनीकी माया केसीलाई ४ः३ अंकले पराजित गरिन् ।५४ केजीमा आर्मीकी मीनु गरुङले एपीएफकी सन्जुमाया थिङलाई ५ः० अंकको आधारमा हराइन् । ५७ केजीमा आर्मीकी चन्द्रकला थापाले एपीएफकी नीता गोसाईंविरुद्ध ५ः० अंकको आधारमा जित पाइन् ।६० केजी आर्मीकी वर्षा श्रेष्ठले एपीएफकी शर्मिला तामाङलाई आरएसीआईका आधारमा हराइन् भने ६६ केजीमा आर्मीकी निरु गुरुङले एपीएफकी माया चौधरीलाई ५ः० अंकका आधारमा पन्छाइन् । ७५ केजी तौलमा एपीएफकी मनिता राईले आर्मीकी संगीता दंगालमाथि ४ः३ अंकको आधारमा जित पाइन् ।पुरुषतर्फ ५१ केजी तौलमा आर्मीका सुशील थापाले पुलिसका चन्द्रबहादुर थापालाई ४ः३ अंकको आधारमा हराए । ५७ केजीमा वाग्मती प्रदेशका बुद्ध ग्याम्जो लामाले आर्मीका पूरन सुनुवारलाई ५ः० अंकको आधारमा पन्छाए । ६३.५ केजीमा वाग्मतीका सोहन राईलाई ४ः१ अंकको आधारमा वाग्मतीका मौसम रानामगरले जित हासिल गरे । आर्मीका दिपेश लामाले ७१ केजीमा लुम्बिनीका विकास रानामगरलाई आरएससीका आधारमा हराए । ८० केजी तौलमा आर्मीका खेलाडी दीपक श्रेष्ठले एपीएफका सुमन कार्कीमाथि जित पाए । ९२ केजीमा गण्डकी प्रदेशका दीपक सुनारले आर्मीका महेन्द्र केसीलाई ५ः० अंकको आधारमा हराए । आफ्नो तौलका विजेता खेलाडी सेप्टेम्बरमा हुने एसियाली खेलकुदको पहिलो चरणका लागि छनोट भएका छन् । ९२ केजीभन्दा माथिको तौलमा आर्मीका आशिष दुवाडी छनोट भए । 